Reyndi að drepa nágrannann vegna hávaða
Samkvæmt frétt Aftenposten stakk Bretinn nágrannann nokkrum sinnum í brjóst, háls og handleggi áður en Rottweiler hundur hans tók við og beit fórnarlambið í andlitið þar sem það lá blóðugt á gólfinu.
Maðurinn sem varð fyrir árásinni var að ljúka framkvæmdum á heimili sínu og fjölskyldunnar en kona hans átti að fæða þremur vikum síðar. Maðurinn lagði mikið kapp á að ljúka framkvæmdum áður en barnið kæmi í heiminn en áður en þær hófust gekk hann á milli nágrannanna og lét þá vita hvað stæði til. Bað hann þá afsökunar á ónæðinu sem fylgdi. Bretinn var hins vegar ekki heima þegar maðurinn lét vita af fyrirhuguðum framkvæmdum.
Það var síðan á miðvikudagskvöldi í júlí 2014 sem Bretanum var nóg boðið vegna hávaðans og fór yfir til þess að kvarta yfir hávaðanum. Maðurinn baðst afsökunar og sagðist vera búinn eftir um það bil 90 mínútur.
Þið fjandans Norðmenn
En sunnudaginn á eftir fór Bretinn aftur yfir til að kvarta yfir hávaðanum. "Þið fjandans Norðmenn, það er sunnudagur," hreytti Bretinn út úr sér og hrækti í andlit nágrannans. Að vísu er nágranninn ekki norskur heldur Albani, en það er önnur saga segir í frétt Aftenposten.
Verðandi faðir var afar undrandi á framkomu Bretans og henti tommustokknum í hann. Bretinn svaraði með því að segja: "Þú átt eftir að sjá hvað ég ætla að gera við þig."
Svo virðist sem deila þeirra hafi haldið áfram og magnast og lagði fórnarlambið til að þeir færu inn svo þeir trufluðu ekki nágrannana með hávaðanum. Bretinn samþykkti það með einu skilyrði- að Albaninn kæmi heim til hans.
Þegar þangað var komið læsti Bretinn og tók upp hníf. Í fréttinni kemur fram að hann hafi síðan opnað hurðina aftur og kallað að hann hafi orðið fyrir árás og lokað aftur
Réðst einnig á yfirmann sinn
Hann stakk fórnarlambið ítrekað þar til það féll í gólfið og Rottweilerinn tók við. Bretinn kom síðan hnífnum fyrir í hendi Albanans og þegar lögreglan kom sagði hann að um sjálfsvörn væri að ræða. Maðurinn sem varð fyrir árásinni var fluttur með hraði á sjúkrahús og tókst með naumindum að bjarga lífi hans.
En Bretinn var ekki aðeins dæmdur fyrir þessa árás heldur einnig fyrir að hafa ráðist á yfirmann sinn og barið hann með kústskafti, sparkað í hann og hótað honum og fjölskyldu hans lífláti.
Frétt Osloby/Aftenposten
Samkvæmt frétt Aftenposten stakk Bretinn nágrannann nokkrum sinnum í brjóst, háls og handleggi áður en Rottweiler hundur hans tók við og beit fórnarlambið í andlitið þar sem það lá blóðugt á gólfinu.
Maðurinn sem varð fyrir árásinni var að ljúka framkvæmdum á heimili sínu og fjölskyldunnar en kona hans átti að fæða þremur vikum síðar. Bretinn var hins vegar ekki heima þegar maðurinn lét vita af fyrirhuguðum framkvæmdum.
Hann stakk fórnarlambið ítrekað þar til það féll í gólfið og Rottweilerinn tók við. Bretinn kom síðan hnífnum fyrir í hendi Albanans og þegar lögreglan kom sagði hann að um sjálfsvörn væri að ræða. Maðurinn sem varð fyrir árásinni var fluttur með hraði á sjúkrahús og tókst með naumindum að bjarga lífi hans.
En Bretinn var ekki aðeins dæmdur fyrir þessa árás heldur einnig fyrir að hafa ráðist á yfirmann sinn og barið hann með kústskafti, sparkað í hann og hótað honum og fjölskyldu hans lífláti.